بلخ ولایتی رسمی لری بوگون (پنجشنبه) اسحق رهگذر نینگ بلخ ولایتی والیسی ایتیب تعین ایتیلیشی نینگ کوتیلیاتگن لیگی نی معلوم قیلدی.
رهگذر آلدین هم بلخ ولایتی والیسی اوله راق وظیفه اجرا قیلگن ایدی.
عینی دمده اکرم سامع نینگ هم سید کمال سادات اورنیگه بلخ ولایتی امنیه قوماندانی ایتیب تعین ایتیله دیگن لیگی بیلدیریلماقده.
بلخ ولایتی سابق والیسی عطا محمد نور توناوکون نوروز بیرمی مناسبتی بیلن ترتیب لنگن مراسمده قیلگن معروضه سیده ارگ بیلن کیلیشیب آلگن لیک لری نی بیلدیرگن ایدی.
افغانستان جمهوررئیسی محمد اشرف غنی اوتگن ییل دسامبر آییده نور نینگ استعفاسی نی قبول قیلگن ایدی.
بیراق نور اوشبو استعفا مکتوبی نینگ تاریخی نینگ اوتگن لیگی نی بیلدیریب, جمعیت اسلامی حزبی نینگ ایریم طلب لری نینگ بجا کیلتیریلمس لیگی تقدیرده, ولایت نی قویب کیتمیدیگن لیگی نی بیلدیرگن ایدی.
نور, ولایت مقامی اوچون اوچ کیشی نی توصیه قیلگن لیگی نی بیلدیررایکن, خودی منه شوو کیشی لرنینگ همه سی نینگ اوشبو وظیفه نی اجرا ایتیش قابلیتی گه ایگه ایکن لیگی نی معلوم قیلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
